1. *melléklet 11/2019. (VI.12.) önkormányzati rendelethez*

**ÉRTÉKELÉSI SZEMPONTRENDSZER**

**Az EFOP-1.2.11-16-2017-00047 azonosítószámú, „Esély otthon Vésztő városában - esélyteremtő program a fiatal korosztály részére" című pályázat keretében nyújtható lakhatási támogatásról szóló pályázati felhívásra benyújtott pályázatok bírálatához**

 **Jogosultsági feltételek**

1. A támogatást igénylő a pályázat benyújtásakor elmúlt 18 éves, de még nem múlt el 35 éves.
2. A támogatást igénylő Vésztőn lakcímmel rendelkezik és életvitelszerűen Vésztőn él, vagy nyilatkozott arról, hogy Vésztőre kíván költözni, Vésztőn kíván letelepedni.
3. A támogatást igénylő és a vele együtt költöző(k) vállalták, hogy a beköltözést követő 3 munkanapon belül a bérleményben lakóhelyet létesítenek.
4. A támogatást igénylő nyilatkozott arról, hogy támogatás esetén vállalja az általa használt bérlemény rezsiköltségének megfizetését - azzal, hogy a lakhatásért lakbért nem kell fizetnie.
5. A támogatást igénylő nyilatkozott arról, hogy a vésztői lakóhelyét, életvitelszerű vésztői tartózkodást a támogatási időszak (24 hónap) alatt fenntartja.
6. A támogatást igénylő nyilatkozott arról, hogy a lakásbérleti szerződés lejáratát követően 30 napon belül kiköltözik a vele együtt lakókkal az ingatlanból, valamint az állandó lakcímet önmaga és a vele együtt lakó összes személy vonatkozásában megszüntetik az adott lakásra vonatkozóan.
7. A támogatást igénylő nyilatkozott arról, hogy tudomásul vette azt, hogy hogy nem nyújtható támogatás annak a pályázónak, aki rendelkezik ingatlan (lakás) 1/1-es tulajdonjogával, valamint azt mások számára bérbe adja ki.
8. A támogatást igénylőnek van Magyarországon működő munkáltatóval megkötött munkaszerződése, kinevezése vagy megbízási szerződése, mely alapján legkésőbb a lakhatási támogatás szerződéskötésének időpontjáig foglalkoztatási jogviszonyt létesít; ennek hiányában igazolással rendelkezik arról, hogy részt vett a projekt keretében személyre szabott felkészítésben a hazai és uniós pályázati programokban való részvételre, - ez által résztevője a projekt „Személyre szabott felkészítés a fejlesztési célterületen megvalósuló, hazai és uniós pályázati programokban való részvételre" tevékenységének.
9. A támogatást igénylő a pályázat benyújtásakor nyilatkozott arról, hogy nem tagja az önkormányzat képviselő-testületének, nem minősül az önkormányzat vezető tisztségviselőjének, továbbá az önkormányzat képviselő-testületének tagjaival vagy a támogatást nyújtó önkormányzat vezető tisztségviselőjével nem áll közeli hozzátartói viszonyban (valamint ezek a feltételek a vele együtt költözőkre is fennállnak).
10. A támogatást igénylő vállalta az évente minimum 30 óra közösségi célú önkéntes tevékenység végzését Vésztőn.
11. A támogatást igénylő nyilatkozott arról, hogy a pályázat pozitív elbírálása esetén a projekt keretén belül megrendezésre kerülő rendezvényeken, programokon, eseményeken, képzéseken részt vesz, illetve a projekt népszerűsítésében való közreműködést vállal.
12. A támogatást igénylő vállalta, hogy amennyiben rendelkezik korábban létesített lakáscélú megtakarítással, akkor az erről szóló igazolást 3 havonta bemutatja (amennyiben a támogatás időtartama alatt (24 hónap) a lakáscélú megtakarítása lejár, megszűnik - vállalta azt, hogy a megszűnéstől számított 15 napon belül megtakarítási számlát nyit, erre havonta legalább 10.000 Ft-ot elhelyez, és az erről szóló igazolást (számlakivonatot) 3 havonta benyújtja).
13. Ennek hiányában a támogatást igénylő vállalta, hogy a lakhatási támogatási szerződés megkötését követően 15 napon belül megtakarítási számlát nyit, havonta a vállalásának (minimum 10.000 Ft-nak) megfelelő megtakarítást elhelyez és az erről szóló igazolást (számlakivonatot) 3 havonta bemutatja.
14. A támogatást igénylő nyilatkozott arról, hogy amennyiben a lakhatási támogatás pályázat során vállalat kötelezettségeinek nem tesz eleget, úgy az adott lakásra vonatkozó szociális mértékű lakbérnek - a bérleti jogviszonyának kezdetétől számított - időarányos megfizetésére 30 napon belül kötelezhető.
15. A támogatást igénylő vállalta, hogy bejelentési kötelezettségének 15 napon belül eleget tesz, amennyiben az adataiban, körülményeiben változás áll elő.
16. A támogatást igénylő vállalta az adatszolgáltatási kötelezettségek teljesítését és egyéb, a projekt előírásai szerinti nyilatkozatok megtételét.
17. A pályázó önéletrajza benyújtásra került.

18. A pályázó motivációs levele benyújtásra került.

19. A pályázó a hiánytalanul kitöltött és aláírt adatlapot a szükséges igazolásokkal együtt nyújtotta be/hiánypótlást követően elfogadható.

**Előnyt jelentő szempontok**

Kiemelt hiányszakma értelmezése:

A támogatást igénylő a pályázat benyújtásakor rendelkezik az alábbi kiemelt hiányszakmára vonatkozó végzettséggel, vagy az adott kiemelt hiányszakmában foglakoztatási jogviszonnyal rendelkezik.

A település közössége számára fontos, hiányzó tevékenységnek, foglalkozásnak számító szakmák, ún. kiemelt hiányszakmák:

• pedagógus: tanító; tanár (bármely szakos); óvodapedagógus;

* közgazdász;
* jogász;
* orvos, valamint bármely egészségügyi szakképzettség;
* pályázatíró;
* bármely építőipari szakképzettség;
* bármely fémipari szakképzettség;
* bármely szociális szakképzettség;
* bármely élelmiszer-feldolgozó és agráripari szakképzettség;
* bármely informatikai szakképzettség.

**Előnyt jelentő szempontok**

|  |  |  |  |
| --- | --- | --- | --- |
| **Sorszám** | **Értékelési szempont** | **Pontozás** | **Maximális pontszám** |
| **1.** | **Életkor** |  | **5** |
|  | A pályázó a pályázat benyújtásakor nem töltötte be a 30. életévét | 5 |  |
| **2.** | **Lakcím** |  | **5** |
|  | A pályázó Vésztőn állandó lakcímmel rendelkezett a pályázat benyújtását megelőzően | 5 |  |
|  | A pályázó Vésztőn tartózkodási hellyel (tartózkodási címmel) rendelkezett a pályázat benyújtását megelőzően | 3 |  |
| **3.** | **Kiemelt hiányszakma** |  | **5** |
|  | A pályázó a település közössége számára fontos, hiányzó tevékenységnek, foglalkozásnak számító szakmával rendelkezik (ún. kiemelt hiányszakmával)/vagy az adott kiemelt hiányszakmában foglakoztatási jogviszonnyal rendelkezik | 5 |  |
| **4***.* | **Jövedelmi helyzet** |  | **5** |
|  | A pályázó nettó jövedelme a mindenkori minimálbér nettó összegének 200 %-a felett van (2019-ben a minimálbér nettó összege: 99.085 Ft) | 5 |  |
|  | A pályázó nettó jövedelme a mindenkori minimálbér nettó összegének 100 %-200 %-a | 4 |  |

|  |  |  |  |
| --- | --- | --- | --- |
| **5.** | **Költözők száma** |  | **3** |
|  | 2-nél több beköltöző személy | 3 |  |
|  | 2 fő beköltöző személy | 2 |  |
|  | A pályázó egyedül költözik | 1 |  |
| **6.** | **Korábbi önkéntes munka** |  | **5** |
|  | A pályázat benyújtását megelőzően a pályázó végzett önkéntes munkát | 5 |  |
| **7**. | **Önkéntes munka vállalása** |  | **5** |
|  | A pályázó vállalja, hogy évente 35 óra közösségi célú önkéntes tevékenységet végez Vésztőn | 4 |  |
|  | A pályázó vállalja, hogy évente 40 óra közösségi célú önkéntes tevékenységet végez Vésztőn | 5 |  |
| **8**. | **A projekt keretén belül megrendezésre kerülő rendezvényeken, programokon, eseményeken, képzéseken a megvalósításában való részvétel (cselekvési tervek elkészítése és felülvizsgálata, szakmai műhelyek, stb.)****vállalása/a projekt népszerűsítésében való közreműködés vállalása** |  | 7 |
|  | Minimum 5 db rendezvényen a megvalósításban és/vagy 5 alkalommal a projekt népszerűsítésben való részvétel vállalása | 7 |  |
|  | Minimum 4 db rendezvényen a megvalósításban és/vagy 4 alkalommal a projekt népszerűsítésben való részvétel vállalása | 6 |  |
|  | Minimum 3 db rendezvényen a megvalósításban és/vagy 3 alkalommal a projekt népszerűsítésben való részvétel vállalása | 5 |  |
| **9**. | **Motivációs levél** |  | **15** |
|  | A motivációs levél benyújtásra került és tartalmában nemcsak a pályázó egyéni motivációit tükrözi, hanem a pályázat által megfogalmazott célkitűzésekhez is kapcsolódik, bemutatja a pályázó településhez fűződő kapcsolatát, viszonyait, valamint tartalmazza a pályázó önkéntes munkára tett vállalásait is | 15 |  |
|  | A motivációs levél benyújtásra került, tartalmazza a pályázó egyéni motivációit, bemutatja a pályázó településhez fűződő kapcsolatát, viszonyait, valamint tartalmazza a pályázó önkéntes munkára tett vállalásait is | 10 |  |
|  | A motivációs levél benyújtásra került, tartalmazza a pályázó egyéni motivációit és az önkéntes munkára tett vállalásait is | 5 |  |
| **10.** | **A pályázó értékelése összességében: a település fejlődéséhez való hozzájárulás/potenciális hozzájárulás alapján** |  | **10** |
|  | A pályázó értékelése az általa benyújtott pályázati dokumentáció alapján 1-10-ig terjedő skálán | 10 |  |
| **Mindösszesen (maximum) 65 pont** |